Lav et referat af nedenstående tekst:

Tekst:
Bilister skal være ekstra opmærksomme, når de i dag nærmer sig baneoverskæringer. Sådan lyder advarslen fra Banedanmarks pressevagt. - Vi har oplevet problemer flere steder, men det giver ikke mening at oplyse, hvor problemerne er, for det kan være ved alle overgange og det kan se helt anderledes ud om 10 minutter, siger pressevagten. Alt mandskab er i gang Banedanmark har alt disponibelt mandskab ude for at udbedre fejlene. I dag er det to typer fejl, der opstår: Enten kan det være den kraftig blæst, der generer bommens nedlukning, eller det kan være den våde og tunge sne, der giver problemer i anlægget. Tidligere på onsdagen var der problemer på Hovedvej A 11 på strækningen sydvest for Thisted, skriver TV Midtvest .

Referat:
Bommene ved baneoverskæringer i hele Nordjylland har svære vilkår i dag, hvor sne og blæst kan skabe fejl og defekter.